“คนละครึ่ง”ร้านขายของชำ ยะลา ประชาชนจับจ่ายคึกคัก ลดภาระช่วงโควิด
คนละครึ่ง เฟส 3  กระตุ้นการจับจ่ายใช้สอยในพื้นที่ยะลาคึกคัก  โดยเฉพาะร้านขายของชำ มนู รุ่งเรือง เขตเทศบาลนครยะลา ซึ่งจำหน่ายทั้งสินค้าอุปโภคบริโภค ประชาชน  เดินทางออกมาจับจ่ายเลือกซื้อสินค้ากันจำนวนมาก โดยเฉพาะช่วงต้นๆ เดือน ส่วนใหญ่ก็จะซื้อสิ่งของจำเป็น สำหรับใช้ในชีวิตประจำวันทั้งข้าวสาร ไข่ไก่ บะหมี่กึ่งสำเร็จรูป  น้ำมัน น้ำตาล ผงซักฟอก ยาสระผม ทิชชูและอีกหลายๆ อย่าง เพื่อใช้ในครอบครัว ซึ่งการจับจ่ายครั้งนี้ ก็จ่ายผ่านแอปเป๋าตัง โครงการคนละครึ่ง ที่ได้รับเงินโอนจำนวน 1,500  บาท  ในงวดแรก เมื่อวันที่ 1 ก.ค.64 ที่ผ่านมา โดยมีเงื่อนไข รัฐจะออกเงินให้ครึ่งหนึ่ง  สูงสุดไม่เกิน 150 บาทต่อวัน อีกครึ่งหนึ่งผู้ได้รับสิทธิก็จะต้องจ่ายเอง  สำหรับสิทธิ ตามโครงการนี้ ก็จะใช้จ่ายได้จนถึงวันที่ 31 ธ.ค. 64 นอกจากนี้ ก็ยังมีประชาชนอีกส่วนหนึ่งซึ่งมีบัตรสวัสดิการแห่งรัฐออกมาจับจ่ายอีกด้วยประชาชน บอกว่า ประชารัฐ คนละครึ่ง ลดภาระค่าใช้จ่ายไปได้เยอะถ้าจ่ายมากกว่าที่รัฐให้ก็ออกเอง ขณะที่ บางคนก็ตกงานมาตั้งแต่เดือน ก.พ .ไม่สบายด้วย สถานการณ์โควิด-19 ด้วย ก็ได้เงินในส่วนนี้มาช่วยได้มาก ประหยัดใช้เท่าที่จำเป็น  ส่วนใหญ่ก็จะซื้อของใช้ประจำวัน พร้อมกับขอบคุณที่มีโครงการนี้อีกครั้ง ได้ช่วยคนที่ได้รับผลกระทบโควิด-19 ไม่มีรายได้ขณะที่ทางร้าน บอกว่า คนละครึ่ง ช่วยให้ยอดขายดีขึ้น มีประชาชนมาใช้จ่ายทุกวัน  โดยเฉพาะต้นเดือนที่ผ่านมา วันละประมาณ 200-300 คน ซึ่งทางร้านก็ได้เข้าร่วมทุกโครงการของรัฐบาล ทั้งโครงการประชารัฐ เราชนะ คนละครึ่ง ตอนนี้เราชนะก็เริ่มหมดแล้ว เหลือประชารัฐและคนละครึ่งซึ่งจะใช้ได้ 6 เดือน ไปถึงสิ้นปี ส่วนใหญ่คนที่มาซื้อ ก็จะมาซื้อของจำเป็นสำหรับใช้ในชีวิตประจำวัน อยากให้มีการกระตุ้นเศรษฐกิจแบบนี้ไปเรื่อยๆ ช่วงโควิด หลายๆ ร้านได้รับผลกระทบมากและได้ลดภาระค่าใช้จ่ายให้ชาวบ้านในช่วงสถานการณ์โควิดเป็นอย่างดี